*Projekts*

LATVIJAS REPUBLIKAS MINISTRU KABINETS

2018.gada \_\_.\_\_\_\_\_\_\_\_\_ Rīkojums Nr. \_\_\_\_

Rīgā (prot. Nr. \_\_ \_\_.§)

**Par konceptuālo ziņojumu**

**“Problēmjautājumi saistībā ar atbalsta mehānismu pieejamību pašvaldībām uzņēmējdarbības sekmēšanai savā teritorijā un kooperācijas intensificēšanai, to iespējamie risinājumi”**

1. Atbalstīt konceptuālajā ziņojumā “Problēmjautājumi saistībā ar atbalsta mehānismu pieejamību pašvaldībām uzņēmējdarbības sekmēšanai savā teritorijā un kooperācijas intensificēšanai, to iespējamie risinājumi” (turpmāk – konceptuālais ziņojums) ietverto A3 risinājuma variantu un B3 risinājuma variantu. Vides aizsardzības un reģionālās attīstības ministrijai sadarbībā ar Finanšu ministriju, Ekonomikas ministriju un Tieslietu ministriju sagatavot un vides aizsardzības un reģionālās attīstības ministram līdz 2019.gada 1.aprīlim iesniegt Ministru kabinetā konceptuālā ziņojuma A3 un B3 risinājumu ieviešanai nepieciešamos normatīvo aktu projektus, tai skaitā par grozījumu izdarīšanu Publiskas personas mantas atsavināšanas likumā.
2. Vides aizsardzības un reģionālās attīstības ministrijai sadarbībā ar Finanšu ministriju konsultēties ar kompetentajām statistikas iestādēm par konceptuālajā ziņojumā minētā B priekšlikuma ietekmi uz vispārējās valdības budžeta bilanci. Gadījumā, ja šā rīkojuma 2.punktā minēto konsultāciju rezultātā tiek secināts, ka B priekšlikums rada negatīvu ietekmi uz vispārējās valdības budžeta bilanci, Vides aizsardzības un reģionālās attīstības ministrijai līdz 2019.gada 1.aprīlim izstrādāt kompensējošos mehānismus negatīvās ietekmes novēršanai.
3. Atbalstīt konceptuālajā ziņojumā ietverto D3 risinājuma variantu, kas neparedz veikt grozījumus normatīvajos aktos, taču paredz turpināt diskusiju par iespējām izmantot esošos ierobežojumus jeb mērķus pašvaldībām aizņēmumu saņemšanai.
4. Atbalstīt konceptuālajā ziņojumā ietverto E2 risinājuma variantu. Vides aizsardzības un reģionālās attīstības ministram līdz 2019.gada 1.aprīlim iesniegt Ministru kabinetā konceptuālā ziņojuma E2 risinājuma ieviešanai nepieciešamos normatīvo aktu projektus, tai skaitā par grozījumu izdarīšanu Publiskas personas mantas un finanšu līdzekļu izšķērdēšanas novēršanas likumā. E2 risinājuma ieviešanai Vides aizsardzības un reģionālās attīstības ministrijai veikt papildu analīzi par AS “Attīstības finanšu institūcija ALTUM” un Ekonomikas ministrijas sniegto atbalstu uzņēmējiem, izvērtējot atbalsta pieejamību un ietekmi uz reģionālo attīstību.
5. Noteikt Zemkopības ministriju kā līdzatbildīgo normatīvo aktu projektu sagatavošanā, lai nodrošinātu, ka atbalstītie konceptuālā ziņojuma risinājuma varianti attiecas arī uz lauksaimniecības un mežsaimniecības pakalpojumu kooperatīvajām sabiedrībām.
6. Ņemot vērā atbalstītos risinājuma variantus, Zemkopības ministrijai  līdz 2019.gada 1.aprīlim sagatavot likumprojektu par Valsts pārvaldes iekārtas likuma pārejas noteikumu 24.punkta izslēgšanu, kas nosaka uzdevumu sagatavot likumprojektus par publiskās personas dalību kooperatīvajās sabiedrības.

Ministru prezidents M.Kučinskis

Vides aizsardzības un reģionālās attīstības ministrs K.Gerhards